Haluan Yhdysvaltojen olevan
sen itsenäisyysjulistuksen ja perustuslain mukainen.
Yhdysvallat, ole sellainen kuin väität olevasi!
Voinko ottaa sinusta lähikuvia ilman silmälasejasi?
Maahan.
Istu. Maahan.
Maahan.
Upeaa.
Sen on oltava mukana kaikessa.
Nimeni on Pauli Murray.
Olen keskittynyt ihmisoikeuksiin.
Olen koko elämäni ajan pyrkinyt yltämään erinomaisuuteen
yhteiskunnassa, jota hallitsevien ideoiden mukaan
mustaihoiset ovat vähempiarvoisia kuin valkoihoiset
ja naiset ovat vähempiarvoisia kuin miehet.
Pauli Murray oli paljon edellä aikaansa.
Hän sanoi ja teki asioita paljon ennen muita.
VÄRILLISTEN ODOTUSHUONE
Pauli uskalsi uhmata syrjintää
aikana, jolloin se oli vaarallista.
Välikohtausten jatkuessa olisin ennen pitkää
joko tullut hulluksi
tai keksinyt keinon protestoida.
Pauli oli kirjailija, asianajaja, pappi ja runoilija.
"Toivo on murskattu korsi puristuneiden sormien välissä.
"Toivo on laulu nääntyneessä nielussa."
ME VOITAMME
Pauli on vaikuttanut moniin oikeuksiimme ja vapauksiimme.
Pauli Murray oli mahtava juristi ja hurja feministi,
mutta myös queer, ei-binäärinen henkilö.
Opiskelijani kysyivät usein: "Miksi emme ole kuulleet Pauli Murraysta?"
Miten niin merkittävä ihminen
on täysin tuntematon?
Nimeni on Pauli Murray
Isotätini Pauli soitti ja kertoi,
ettei selviytyisi yön yli.
Hän sanoi: "Sinun on tehtävä jotain puolestani."
Hän kuoli pari tuntia myöhemmin.
Ilmeni, että olin hänen kuolinpesänsä hoitaja.
PAULIN SISKONTYTTÄRENTYTÄR
Jouduin keräämään hänen tavaransa.
Huoneita reunustivat arkistokaapit, joiden päällä oli kirjahyllyjä.
Laatikoita, kansioita, kirjeitä valtiolle.
Hän säilytti kaiken.
SCHLESINGER-KIRJASTO
HARVARDIN YLIOPISTO
Paulin testamentti oli selkeä.
Hän halusi siirrättää asiakirjansa Schlesinger-kirjastoon,
jossa säilytetään naisten historiallisia asiakirjoja.
Pauli-täti ei kertonut minulle paljoa elämästään.
Hän oli pappi ja asianajaja,
mutta hän ei puhunut koskaan saavutuksistaan.
Kun aloin lukea,
hämmästyin täysin.
"Petersburgin välikohtaus linja-autossa. Maaliskuu 1940."
15 VUOTTA ENNEN KUIN ROSA PARKS KIELTÄYTYI MENEMÄSTÄ LINJA-AUTON TAKAOSAAN
En alkanut tahallani uhmata...
NAUHOITE PAULI MURRAYN PUHEESTA
...Virginian rotuerottelulakeja.
Kuten niinä varhaisina aikoina usein tapahtui,
kehittyi välikohtaus,
jolloin oli vain pakko taistella vastaan.
Ystäväni ja minä matkustimme
New Yorkista Durhamiin
kahden tätini luo pääsiäiseksi.
Ystäväni nimi oli Adelene McBean.
Sanoimme häntä Maciksi.
Äitini koki silloin ensi kerran...
ADELENEN TYTÄR
...aika tavanomaisen tilanteen Etelässä.
Kun ylitettiin Masonin-Dixonin linja, oli määrä siirtyä taakse.
VALKOISET
Linja-auto edusti rotuerottelun pahuutta.
Linja-auton tiiviiden sisätilojen ansiosta mustaihoisia voitiin nöyryyttää
etuoikeutettujen valkoihoisten nähden.
Valkoiset katsoivat häpeäämme hiljaisina tai välinpitämättöminä.
Saavuttaessa Virginiaan
mustaihoiset siirtyivät linja-auton takaosaan,
ja kyytiin tuli lisää valkoihoisia.
Linja-auton kuljettaja käski meitä vaihtamaan paikkaa.
Penkki oli rikkinäinen, joten kieltäydyimme istumasta siihen.
Kuljettaja ei suostunut ajamaan,
jos Pauli ei menisi taakse.
Poliisi tuli pidättämään meidät.
PIIRIKUNNAN VANKILA - PETERSBURG, VIRGINIA
Macillä ja minulla oli nälkä ja vilu, mutta pelkäsimme nukkua,
sillä patjat olivat täynnä luteita.
Kun valitin siitä, yrmeä yövahti huusi:
"Turpa kiinni, tai heitän sinut vankityrmään.
"Kun rotat ovat jyrsineet sinua,
"toivot, että olisit pitänyt suusi kiinni."
Todellisuus iski tajuntaan.
Se oli erittäin pelottavaa.
Pauli otti yhteyttä NAACP:hen
toivoen heidän saavan oikeuden päätöksen,
että penkkien erottelu oli perustuslain vastaista.
TIEDOT VÄLIKOHTAUKSESTA
SYYTE HÄIRIÖN AIHEUTTAMISESTA
LINJA-AUTON POHJAPIIRROS
Mac ja minä laadimme raportin,
yhteenvedon tapauksesta, tosiseikoista.
Kun vapauduimme takuita vastaan,
saimme kutsun tavata NAACP:n juristit Thurgood Marshallin,
tuomari William H. Hastien ja tri Leon A. Ransomin.
Tapasin silloin ensi kerran kyvykkäitä kansalaisoikeusjuristeja.
Seurasin heidän toimintaansa lumoutuneena.
He taistelivat saadakseen mustaihoisille oikeuden elää amerikkalaista elämää.
Mutta tuomari tiesi asiasta nousevan kohun,
ja lopulta heidät voitettiin viekkaudella.
OIKEUSTALO
Tuomari ohitti rotuerottelukysymyksen ja totesi vain:
"Häiritsitte yleistä rauhaa."
TUPAKOINTI KIELLETTY VÄRILLISTEN PAIKAT TAKANA
He eivät saaneet juridista ennakkotapausta.
He saivat pienen tuomion ja vapautuivat.
Olin silloin katkeran pettynyt
henkilökohtaisesta tappiosta,
mutta aloin tuntea meidän olevan pieni osa ryhmää,
jonka tavoitteena oli kumota rotuerottelulaki.
Ajatus siitä huimasi.
RUTGERSIN YLIOPISTO
Tänään meillä on hieno mahdollisuus
oppia tri Anna Pauline Murraysta.
Murray on niin ilmiömäinen,
etten voi luetella kaikkia hänen uraauurtavia saavutuksiaan.
Kuvitelkaa olevanne mustaihoinen 1900-luvulla,
ja yritätte perustella, miksi ihmisyyttänne pitäisi kunnioittaa.
Elätte maailmassa, jossa teistä ei pidetä,
koska olette mustaihoisia.
Kerron hieman siitä, mikä innoitti Murrayta.
Tämä on ensimmäisen luvun ensimmäinen sivu
omaelämäkerran käsikirjoituksessa.
Syntymävuotenani 1910 julkaistiin
Columbian yliopiston sosiologin, tri Howard W. Odumin tutkimus,
jonka mukaan eri roduilla oli eri "kyvyt ja potentiaali".
Lainaus päättyy.
Ja että niiden, jotka halusivat auttaa mustaihoista,
"ei pitäisi odottaa häneltä liikoja.
"Hän ei tiedä paljoakaan hyveellisyydestä,
"totuudesta, kunniasta, ihmisyydestä tai rehtiydestä.
"Mustaihoista lasta kannattaa kasvattaa niin,
"että saa hänet hyväksymään epäröimättä sen,
"että hän edustaa eri rotua kuin valkoihoiset."
Lainaus päättyy.
-TRI HOWARD ODUM
KOULUKYYTI
Muistan sen nyt, ja näen mielessäni sen koulurakennuksen.
Se oli hutera vanha puurakennus, jonka luona ei ollut keinuja.
Ulkona ei ollut mitään leikkimistä varten.
Valkoisten lasten koulu
oli nurmikon ja aidan ympäröimä.
Meidän saamamme kohtelu
erosi valkoisten lasten kohtelusta.
Sellaisen tunsi.
Sukuni ihmiset ovat olleet hyvin ylpeitä.
He olivat itsepäisiä ja etenivät vastavirtaan.
Tämä on Pauli Murrayn kotitalo.
Hän tuli tänne 3-vuotiaana.
DURHAM, POHJOIS-CAROLINA
Hän tuli tänne tragedian takia.
Hänen äitinsä menehtyi aivoverenvuotoon,
ja hänen isänsä joutui myöhemmin mielisairaalaan.
Vaikka hän syntyi Baltimoressa, tämä oli hänen kotinsa.
Kun saavuin Durhamiin,
talossa asuivat Pauline- ja Sallie-täti
sekä äitini vanhemmat Fitzgeraldit.
Fitzgeraldit olivat tunnettuja Durhamissa
ja aika arvostettuja mustaihoisten yhteisössä.
Sukuun oli kuulunut cherokee-intiaaneja,
irlantilaisia ja afroamerikkalaisia.
Jotkut suvun jäsenistä näyttivät
valkoihoisilta.
Pauli oli jotain siltä väliltä.
Ihonvärin takia ilmeni ennakkoluuloja
valkoihoisten ja mustaihoisten yhteisöissä.
Se suku oli siis omanlaisensa.
Pauli tuotti iloa talon väelle.
Pauline-tädillä ei ollut lapsia, joten Pauli oli hänen silmäteränsä.
Pauline-täti opetti paikallisissa kouluissa.
Kun olin noin 4-vuotias,
hän päätti ottaa minut mukaansa joka päivä.
Sain istua vanhempien lasten kanssa ja seurata heidän ääneen lukuaan.
Kouluvuoden lopulla
Pauline-täti yllättyi, kun sanoin:
"Osaan lukea, täti."
Otin vieressäni olleen lapsen kirjan ja aloin lukea ääneen.
Ollessani tätini tunneilla
opin saman kuin muut.
Siitä lähtien luokkahuone oli toinen kotini.
Pauli sai kysyä mitä vain.
Hän sai ilmaista mielipiteensä.
Mutta Pauli ei halunnut käyttää mekkoja.
Pauline-täti halusi hänen käyvän kirkossa joka sunnuntai.
He tekivät sopimuksen.
Täti sanoi: "Voit käyttää housuja viikolla,
"mutta sinun on mentävä kirkkoon mekko päällä."
Elämäni oli tavallaan suojattua.
Elämä muuttui sietämättömäksi
oltaessa yhteydessä valkoiseen maailmaan.
Aikuisia mustaihoisia nimiteltiin "tädiksi", "sedäksi" tai "pojaksi".
Vuosittain lynkattiin 50 - 60 ihmistä.
Lynkkauksista ei muistaakseni uutisoitu lehdissä näyttävästi,
mutta kuulimme niistä muilta.
"Joku lynkattiin siellä piirikunnassa eilen illalla."
Ku Klux Klanista oltiin tietoisia.
Sukupolveni lapsille se tietoisuus
kasvoi sisimmässä.
Siitä tuli melkein osa omaa kehoa ja olemusta.
Sortajille
Olette nyt vahvoja,
ja me olemme vain rypäleitä,
jotka ovat tuskaisen kypsiä.
Murskatkaa meidät.
Puristakaa rohkea elämä meistä
näiden kuorten sisältä.
Mutta meillä on hienovaraista voimaa,
joka kumpuaa vuosisatojen kaipauksesta.
Sinnittelemme ja viemme aistinne
talvisen surunne yksinäisessä hämärässä.
"Sinnittelemme ja viemme aistinne
"talvisen surunne yksinäisessä hämärässä."
Oliko Pauli tietoinen paikastaan historiassa?
Pauli yritti korjata ongelmia,
joita oli syntynyt orjuuden myötä.
Teksti on hyvin voimakas. Pauli ilmaisee tavallaan:
"Nyt on paikkani ja aikani tehdä tämä."
Hän ilmaisee itseään kirjoituskoneen avulla.
Teksti jää elämään pysyvästi, ja ehkä me tulevat sukupolvet
voimme ymmärtää sitä paremmin.
Kaiken kirjoittamisen syynä lienee halu kommunikoida.
Haluaa kertoa muille näkemyksistään
tai joistakin tunteistaan.
Oman tarinani kirjoittaminen on paljon vaikeampaa kuin muiden.
Kuudes luku, käsikirjoituksen sivu 120.
Sen koulun jälkeen en enää halunnut mennä rotueroteltuun kouluun.
Päätin niin.
Pauline-täti vei minut New Yorkiin.
Hämmästyin kaikesta näkemästäni.
Pilvenpiirtäjistä, Coney Islandista, Vapaudenpatsaasta,
Broadwayn teatterialueesta.
Kolikkoautomaateista, joista sai kuumaa ruokaa.
Minuun teki eniten vaikutuksen mahdollisuus istua, missä halusi
metrossa, linja-autoissa ja raitiovaunuissa.
Hunter Collegessa olin yksi neljästä mustaihoisesta 247 naisen joukossa.
Kävin kaikki kirjallisuuden
ja luovan kirjoittamisen kurssit.
Olin Etelässä varttunut pieni lapsi,
jolla oli kamalan huono kielioppi.
Tunsin koko ajan koulutustasoni eron
verrattuna älykkäisiin nuoriin Hunter Collegessa.
Mietin aina: "Pystynkö tähän?"
Valmistuin Hunter Collegesta vuonna 1933.
Suuri lama.
Miehiä odottaa pitkissä jonoissa
ilmaista kulhollista keittoa ja töitä.
Se oli pahin mahdollinen hetki aloittaa oma ura.
Kävin aamuisin turhaan läpi "apua tarvitaan" -ilmoitukset.
Viimeinen sentti lainattiin,
ei ollut enää mitään pantattavaa
suolavesi
ei enää helpottanut nälän tuskaa
Vaikeuksista huolimatta
työtön pystyi liikkumaan vapaasti
ja matkustamaan tavoilla, joita ei muuten olisi hyväksytty.
KULKURI
Liityin noin 300 000 kodittoman, syrjityn pojan
ja tytön joukkoon. Matkustimme rahtijunilla
ja liftasimme etsiessämme töitä.
Ylläni oli liftarin vaatteet, partiohousut ja nahkatakki.
Pikku repussani olivat tarvikkeet leiriytymistä varten.
Minulla oli poikamainen polkkatukka ja olin laiha,
litteä tietyistä paikoista.
Siksi näytin pieneltä teinipojalta.
Pauli nautti maskuliinisuudestaan.
Hänestä on hienoja kuvia
erilaisissa miehekkäissä asennoissa.
Hän antoi itselleen eri nimiä, kuten Pete.
Hän sanoi itseään hemmoksi.
HEMMO - 1931
Kirjoittaessaan siitä
hän sanoi tehneensä niin suojellakseen itseään,
sillä mustaihoinen naimaton nainen ei voinut matkustaa junissa laittomasti
ilman pelkoa joutumisesta ahdistelluksi tai raiskatuksi.
Lupaan toteuttaa
New Dealin Yhdysvaltain kansalaisia varten.
CAMP TERA NEW YORKIN POHJOISOSISSA
Minusta tuli yksi sadoista työttömistä naisista,
jotka osallistuivat Camp TERAan,
yhteen New Dealin myötä järjestetyistä 28 naisten leiristä.
Ystävystyin heti patikointiohjaaja Peg Holmesin kanssa.
Hän oli samalla lailla älyllisesti utelias.
Peggie Holmes oli konservatiivisen pankkiirin tytär,
joka radikalisoitui suuren laman aikana.
Pegillä ei ollut mitään rotuennakkoluuloja.
Hän luki joitakin runojani ja sanoi:
"Miten voit kirjoittaa niin myötätuntoisesti?
"Olisin katkera, jos olisin mustaihoinen."
Sinä keväänä Peg ja minä teimme viiden viikon liftausretken Nebraskaan.
Uusi henkilö, joka ajattelee samoin
ja syö lounasta tyhjällä rannalla iltahämärässä.
Ne ovat pieniä arkielämän iloja.
SAMA PALKKA SAMASTA TYÖSTÄ
Peg ja minä kiinnostuimme teollisuuden ja työväen ongelmista.
Näin ensi kerran lakkomielenosoituksen.
Työväenliikkeessä kohtasi melkein uskonnollisen kiihkon.
Heittäydyimme mukaan autoalan työläisten yleislakkoon
vuoden 1937 alussa.
Sinkouduin mukaan radikaaliin ajatteluun.
LAKOSSA KUNNON PALKKOJEN SAAMISEKSI
Aloin yhdistää
vapauden ja ihmisarvon käsitteet
mustaihoisten asemaan Yhdysvalloissa.
LIITY LIITTOON - ÄLÄ OLE RIKKURI
Taidan nauhoittaa seuraavan luvun ensi kerralla.
Tämä on emotionaalisesti uuvuttavaa.
Mutta toivottavasti lukijaa kiinnostaa.
Pauli Murray tunsi olevansa historiallinen hahmo.
Schlesinger-kirjastossa on 135 laatikollista
Pauli Murrayn papereita.
Joitakin niistä ei ollut mukana Murrayn julkaistuissa töissä.
Törmäsin kansioon, jossa luki "Seksuaalisuus".
Murray kertoi lääkäreille näyttävänsä naiselta
mutta olevansa mies.
"Yksi luonnon kokeista:
"tyttö, jonka olisi pitänyt olla poika."
-Pauli Murrayn viesti lääkärille
Pauli toivoi, että suhde Peggien kanssa
olisi normaali,
millä Pauli tarkoitti,
että hän olisi mies ja Peggie olisi vaimo.
Peggie ei pystynyt pitämään Paulia miehenä.
Lopulta heidän ystävyytensä päättyi.
Älä häädä minua pois, rakkaani.
Tule mukaani,
ja lähdetään laulaen. -Pauli Murray
Peggie Holmesin katoaminen Murrayn elämästä
johti romahdukseen,
jonka takia Pauli joutui Bellevuen sairaalaan.
Paulin muistiinpanot psykiatrisista sairaaloista
olivat yksityiskohtaisia.
Miksi olen ihastunut eniten
erittäin naisellisiin heteronaisiin?
Pauli kysyi masentuneena lääkäreiltä: "Miksi ihastun niin?"
on mahdotonta luoda tyydyttävä suhde.
Mistä löydän vastauksen?
Sellaisia kokemuksia on ollut aina.
Tiedot Paulin elämästä
auttavat pohtimaan sellaisen henkilön ihmisyyttä, joka oli mustaihoinen
eikä vastannut aikakauden sukupuolinormeja.
Kun näin Murrayn hoitotiedot ja muistiinpanot...
MURRAYN MUISTOTILAISUUS
...monietnisenä transihmisenä, joka ei vastaa sukupuolinormeja,
ajattelin: "Tiedän tuon tunteen hyvin."
Meille on opetettu, että kaltaisiamme ei ole olemassa.
Kun sain tietää Pauli Murraysta,
ällistyin ja halusin pitää siitä kiinni.
Olin myös hyvin vihainen.
Tuntui, että minulta oli viety osa omaa historiaani.
Ymmärrän sellaisen ihmisen tunnemyrskyn,
joka yritti elää kokonaisena ihmisenä,
jolla olisi yhtenäinen keho, mieli ja sielu.
Jos Pauli Murray istuisi nyt tässä
ja kysyisin häneltä, mitä pronomineja hän käyttää,
en tiedä, mitä hän vastaisi.
Koska olen itse mustaihoinen ja queer,
viittaan Pauliin pronominilla they tai hänen nimellään
tunnustaakseni hänen sukupuolikokemuksensa.
Paulista kirjoittaneet tutkijat käyttävät yhä hänestä
feminiinistä she-pronominia.
Ystävät ja sukulaiset viittaavat Pauliin feminiinisellä pronominilla,
mutta Pauli Murrayhin viitataan varmasti yhä enemmän
sukupuolineutraaleilla eikä feminiinisillä pronomineilla.
Murray ei kirjoittanut sukupuolisuudestaan
julkaistuissa teoksissaan.
Hän puhui asiasta harvoin edes ystäviensä kanssa.
Hän tunsi olevansa tilanteessa, joka oli täysin vieras
kaikille hänen läheisilleen, paitsi Pauline-tädille.
Pauline-täti sanoi häntä "omaksi poikatytökseen".
Hän tuki Paulia aina.
Pauline-täti antoi Pauli-tädin olla sellainen kuin hänen tarvitsi olla.
Sellaista pyyteetöntä rakkautta ei saa kokea usein.
Mutta Paulin oli todella vaikea
löytää sitä muualta.
Hän kävi aina ylikierroksilla.
Hän joi kahvia läpi yön.
Hän saattoi olla kärsimätön.
Valtaosan elämästään hän viesti: "Näette ja kuulette minut vielä."
POHJOIS-CAROLINAN YLIOPISTO
13 VUOTTA ENNEN ENSIMMÄISEN MUSTAIHOISEN OPISKELIJAN HYVÄKSYMISTÄ
Siinä vaiheessa
Pohjois-Carolinan yliopisto kehitteli kursseja rotusuhteista.
Ajattelin: "Ehkä he ovat valmiita ottamaan opiskelijaksi mustaihoisen."
HAKEMUS
He lähettivät hakemuslomakkeen.
Siihen oli kirjoitettu rotu ja uskonto.
Taisin vastata siihen ja myös miettiä, mitä väliä sillä on.
Sain kirjeen
Pohjois-Carolinan yliopiston rehtorilta. Siinä luki:
"Perustuslaki ja lait kieltävät minua
"hyväksymästä opiskelijaksi rotunne edustajia."
Pääkaupunkiin matkalla ollut presidentti
kävi Pohjois-Carolinan yliopistossa
saamassa oikeustieteen kunniatohtorin arvon.
Olen ylpeä päästessäni Pohjois-Carolinan yliopiston alumniksi
ja edustaessani siten
Yhdysvaltojen vapaamielistä ajattelua
amerikkalaisen toiminnan muodossa.
Kun Pauli kuuli puheen...
ROOSEVELT PUOLUSTAA VAPAAMIELISYYTTÄ
...hän päätti kirjoittaa Franklin Rooseveltille kirjeen.
Se oli tyypillinen Pauli Murrayn tulinen vastalausekirje.
Pyysitte kansaa tukemaan demokraattista, vapaamielistä filosofiaa.
Mitä se merkitsee mustaihoisille?
Roosevelt oli ylistänyt yliopistoa
samaan aikaan kuin Paulia ei hyväksytty sinne.
Mustaihoinen kirjoitti rohkeasti presidentille 1930-luvulla
vaatien tätä olemaan olematta tekopyhä.
Olin pettynyt siitä, että presidentti vaikeni kansalaisoikeuksista
eikä suostunut puolustamaan julkisesti
kansallista lynkkausten vastaista lakia.
Oletteko vastustanut riittävän äänekkäästi väkemme polttamista?
Pauli päätti
lähettää kirjeestä kopion Eleanor Rooseveltille.
Rouva Roosevelt vastasi melko pian.
Kirjeessä oli hänen allekirjoituksensa.
"Luin kopion kirjeestänne."
VALKOINEN TALO
"Ymmärrän asian täysin,
"mutta suuret muutokset tapahtuvat hitaasti.
"Etelä muuttuu, mutta älkää patistelko liian nopeasti."
Paulin uhmakas asenne Pohjois-Carolinan yliopistoa kohtaan
edusti hänen sanoin "yhteenottoa kirjoituskoneella".
Nainen hakee yliopistoon ja kuvernööri Hoey reagoi
Paulin kirjoittamia kirjeitä julkaistiin mustaihoisten lehdissä.
Se herätti paljon huomiota.
Yhtäkkiä uutinen levisi radioon.
"Tuntematon mustaihoinen nainen hakee Pohjois-Carolinan yliopistoon."
Siitä tuli kansallinen uutinen.
Sukuni tyrmistyi siitä
etenkin siksi, että he pelkäsivät lynkkausta.
Pohjois-Carolinan yliopiston juttu oli tappio.
Kuten myös pidätys linja-autossa
sekä kaikki todistamani loukkaukset ei vain itseäni
vaan myös köyhiä maaseudun mustaihoisia kohtaan.
Niiden takia
mielessäni kiteytyi ajatus, että jos aioin vastustaa rotuerottelua,
tarvitsin aseen, taidon.
Päätin mennä oikeustieteelliseen.
Mitä sanoit?
Keskittymiskykysi on uskomaton.
Se on varmaankin totta.
Ollessani oikeustieteellisessä
opiskelijatoverini kävivät
mitä omituisimpia väittelyjä ja keskusteluja
pääni yläpuolella, mutta minä keskityin...
Pauli saapui Howardiin syksyllä 1941.
Monista sen aikaisista kansalaisoikeustapauksista
laadittiin teorioita Howardin käytävillä.
Thurgood Marshall,
William Hastie ja Leon Ransom kävelivät niillä käytävillä.
Kahden ensimmäisen vuoden ajan olin oikeustieteellisen ainoa nainen.
PUHEENJOHTAJA, NEW YORK
En edes saanut puhua luentosalissa.
VUOSIKURSSI 1944 - OIKEUSTIETEELLINEN
Kun nostin käteni, minuun ei kiinnitetty huomiota.
Professorini sanoi: "En ymmärrä, miksi naiset tulevat oikeustieteelliseen."
Olin tyrmistynyt.
Puhutaan Jim Crow -laeista
eli rotuerottelujärjestelmästä.
Pauli sanoi: "Koen Jane Crow -lait."
Mustaihoinen nainen joutuu kestämään rotuerottelun lisäksi
myös sukupuolista syrjintää.
En ollut varttunut suvussa, jossa naisten elämää rajoitettiin.
Vuoden lopulla
opiskelijat arvioitiin ja heidän arvosanansa julkaistiin.
Murray oli jokaisen listan kärjessä.
Toisena vuonna sain puhua.
Murraysta tuli NAACP:n opiskelijajärjestön neuvonantaja.
17 VUOTTA ENNEN WOOLWORTHIN ISTUMAPROTESTIA
Washingtonin keskustassa oli paikkoja, joihin ei voinut mennä.
ENTINEN TUOMARI
Ei voinut mennä sisälle Garfinckel'sin tavarataloon.
Keskustan ravintoloihin oli pääsy kielletty,
samoin National Theatreen.
Aloin tehdä lisää kokeiluja väkivallattomalla suoralla toiminnalla.
Aloitimme 14th Streetin ja U Streetin kulman
ravintolassa, Little Palace Cafeteriassa.
Se oli mustaihoisten naapuruston keskellä,
mutta vain valkoisia varten.
Kävelimme sisään ravintolaan eräänä lauantaina.
Meille ei tarjoiltu.
LOUNASPAIKKA
Veimme tyhjät tarjottimemme pöytiin,
avasimme kirjamme ja aloimme opiskella.
Täytimme sen pienen paikan.
Ja se tehosi.
Hämmästyttävää kyllä, he onnistuivat.
RAVINTOLA LOPETTAA SYRJINNÄN
He onnistuivat lopettamaan rotuerottelun U Streetillä.
Oli aika tehdä suora hyökkäys
rotuerottelun laillisuutta vastaan.
10 VUOTTA ENNEN KUIN KORKEIN OIKEUS KUMOSI
"ERILLINEN MUTTA TASAVEROINEN" -PERIAATTEEN
Valitsin tutkielmani aiheeksi:
"Pitäisikö tapaus Plessy vs. Ferguson kumota?"
Plessy vs. Ferguson on korkeimman oikeuden tapaus vuodelta 1896.
Sen mukaan oli hyväksyttävää erottaa mustaihoiset julkisissa tiloissa
kuten liikennevälineissä tai kouluissa,
kunhan tilat olivat erilliset mutta samanveroiset.
Thurgood Marshall ja NAACP olivat todenneet:
"Erillisyys ja tasaveroisuus ei toteudu, sillä mustaihoisten instituutioita
"ei kohdella tasaveroisesti.
"Ne eivät saa yhtä paljon rahaa.
"Olemme erillisiä, mutta haluamme saman määrän resursseja."
Pauli Murrayn mukaan sen koko logiikka oli väärä.
Syrjintä on moraalitonta
ja se heikentää mustaihoisten
omanarvontuntoa ja käsitystä itsestään.
Erillisten mutta tasaveroisten tilojen periaate on harha,
ja se on väkivaltaa
kohteena olevaa henkilöä kohtaan.
VÄRILLISET
"Koko periaate pitäisi kumota.
"Tarvitsette rohkeamman ja laajemman strategian."
Opiskelutoverini nauroivat minulle.
Spottswood Robinson, nuori tiedekunnan jäsen,
jota opiskelijat ihailivat,
piti ideaani puppuna
ja hyväksyi ehdottamani kymmenen dollarin vedon, kun sanoin:
"Plessyn päätös kumotaan 25 vuoden sisällä."
Kymmenen vuoden päästä vuonna 1954
Marshall ja hänen juridinen tiiminsä käyttivät sitä taktiikkaa
tapauksessa Brown vs. koululautakunta.
Korkein oikeus on tehnyt merkittävän ja historiallisen päätöksen.
Koulutustilojen tulee olla tasaveroisesti kaikkia varten.
Palasin käymään Howardiin.
Spotts Robinson kysyi kuin ohimennen:
"Muistatko sen kirjoittamasi tutkielman kansalaisoikeuksista?"
Sanoin muistavani.
Hän jatkoi: "Otin vuonna 1953 esiin sen tutkielman,
"ja se auttoi meitä paljon valmistautuessamme."
Hän kertoi, että olin nimettömänä
saanut kannanottoni korkeimpaan oikeuteen.
Katselkaa ympärillenne.
Katselkaa tätä huonetta.
Näettekö täällä olevat erilaiset ihmiset?
Tämä päätös mahdollisti sen.
Mutta kun kerromme tarinan
ja näytämme tunnetun kuvan Thurgood Marshallista
seisomassa korkeimman oikeuden portailla,
Paulia ei näy missään.
Howardin oikeustieteellisen vuosikurssinsa paras opiskelija
oli perinteisesti päässyt Harvardiin
suorittamaan oikeustieteen opintoja.
Pauli Murray valmistui kurssinsa parhaana.
Valmistujaiskomitean puheenjohtaja kirjoitti: "Hyvä neiti Murray,
"puhuttelunne
"ja kuvanne perusteella
"ette edusta sukupuolta, joka hyväksytään Harvardiin."
Hänen identiteettinsä jokainen puoli esti pääsyn instituutioihin,
joihin hän halusi kuulua
ja joihin hän ansaitsi oikeuden kuulua.
Pauli suoritti oikeustieteen maisterin tutkinnon Berkeleyssä.
Hänen juristin uransa alkoi siitä.
Vaikka Pauli oli yksi korkeimmin koulutetuista juristeista,
hän ei päässyt New Yorkin lakifirmoihin.
Paulia syrjittiin rodun ja sukupuolen takia.
Lopulta hän perusti oman firman.
Yksi tuskallisimmista kokemuksista
oli edustaa päämiestä oikeudenistunnossa,
jossa todistaja luuli Paulia
prostituoiduksi.
Eihän hän voinut mitenkään olla asianajaja.
Hän pärjäsi hädin tuskin taloudellisesti.
Söin niin paljon halpoja hampurilaisia,
että sain lapamadon.
PSYKIATRIAN OSASTO - BELLEVUEN SAIRAALA
Pauli oli myös ollut ajoittain sairaalassa masennuksen takia.
Murray romahti melkein vuosittain.
Se tunnemyrsky ja kärsimys.
Hän vain tarvitsi jotain apua lääkäreiltä.
13. heinäkuuta 1942 - Hyvä tri Eidelsberg,
koska sukupuolihormonikokeilunne sai suotuisaa julkisuutta,
varasin ajan luoksenne keskustellakseni ongelmastani,
pitkäaikaisesta emotionaalisesta ja henkisestä ristiriidasta.
Hormoniruiske saattaisi palauttaa tasapainon.
Pauli pyysi testosteronia monilta lääkäreiltä.
YKSITYINEN JA SALAINEN
Pauli kyseli lääkäreiltä: "Onko minulla laskeutumattomat kivekset?"
Miehen sukuelimet vatsaontelossa.
Voidaan tutkia testeillä, röntgenkuvalla ja leikkauksessa.
Vaati suunnattomasti rohkeutta puhua kokemuksesta,
jota on vaikea kuvailla sanoin.
Olisin kiitollinen kaikesta, mitä voitte tehdä,
sillä elämäni on aika sietämätöntä
tällaisena.
Lääkärit tutkivat Paulin ja ottivat röntgenkuvia.
Pauli oli innoissaan päästessään leikkaukseen,
sillä hän oli varma,
että kirurgi löytäisi laskeutumattomat kivekset,
mutta kirurgi löysi ja poisti tulehtuneen umpilisäkkeen.
Ei löytynyt mitään muuta epätavallista.
Hyvä neiti Murray,
valitettavasti
lääketiede ei tue johtopäätöksiänne.
Joseph Eidelsberg, LT
"Mitä se merkitsee, kun jonkun piinaa vähätellään?
"Mitä se merkitsee, kun jonkun saavutuksia omitaan
"ja kun kirjoitetaan kirjoja ihmisen olemassaolosta maailmassa,
"mutta jätetään pois seikka, jota ei ymmärretä
"tai joka saa olon epämukavaksi?"
Epäröin ottaa Murrayn sukupuolisuuteen liittyvät kamppailut mukaan elämäkertaan.
Muut tutkijat pitivät sitä hänen yksityisasianaan.
Mutta tuntui, ettei voisi ymmärtää,
miksi Murray oli niin edellä aikaansa,
jos ei ymmärtäisi hänen kokemustaan välitilassa olemisesta,
koska se sai hänet arvostelemaan rajoja.
Hän keksi sen takia yhden tärkeimmistä
1900-luvun ideoista,
ajatuksen, että rotu ja sukupuoli ovat sattumanvaraisia asioita
eikä niitä voi pitää syrjinnän laillisena perustana.
Hyvä presidentti Roosevelt,
olen mustaihoinen, kansanne sorretuimman osan edustaja.
Voitteko lainkaan kuvitella sitä raivoa,
jota tuntisitte tajutessanne, että teitä kohdellaan
eri tavalla kuin muita ihmisiä?
Kun Pauli kirjoitti ne kiivaat kirjeet Valkoiseen taloon,
Eleanor halusi ymmärtää, mikä innosti sitä nuorta naista.
19. JOULUKUUTA 1938
Olin kirjoittanut rouva Rooseveltille
pippurisia kirjeitä Pohjois-Carolinan yliopiston tapauksesta asti.
Vaikka hän oli presidentin puoliso,
en lieventänyt kovia kannanottojani.
Siksi ystävyydestämme muodostui loistava.
Pauli vei ystävänsä ja sukulaisensa lounaalle
Eleanorin asuntoon New Yorkissa.
Eleanorista tuli kuin sijaisäiti.
Pauli ja Eleanor olivat hyvin erilaisia
sosiaalisen taustansa ja statuksensa suhteen,
mutta heillä oli paljon yhteistä.
He jäivät lapsina orvoiksi
ja varttuivat vanhempien sukulaisten luona.
Kumpikin oli innokas lukija. He kirjoittivat mielellään.
Koirat tuottivat heille suurta iloa.
Suhde ei ollut romanttinen.
Siitä kehittyi ystävyys
heidän keskustellessa muustakin kuin politiikasta.
Jos voin sanoa nyt niin, olimme tavallaan sukulaissieluja.
Minun oli helppo ymmärtää häntä.
Yksi hienoimmista nuorista ystävistäni on hurmaava nuori naisjuristi
Pauli Murray, joka on ollut välillä tulisieluinen
mutta josta pidän kovasti.
-Eleanor Rooseveltin essee Ebony Magazine
Hän oli syvästi myötätuntoinen,
mutta hän ei voinut tuntea rasismin sietämätöntä taakkaa,
joka sai meidät huutamaan.
JOTKUT PARHAISTA YSTÄVISTÄNI OVAT MUSTAIHOISIA
Harva mustaihoinen yllättyi, kun Detroitissa puhkesi mellakka.
Sen aiheuttaneet rotujen väliset jännitteet
olivat voimistuneet sodan aikana.
VALKOISTEN SAKKIEN ETSIESSÄ MUSTAIHOISIA
POLIISI LIITTYI SAKKEIHIN. 16 MURHATTIIN
"SOKEA" OIKEUS NÄKEE VAIN VÄRILLISET
Presidentti Roosevelt oli oudon hiljaa.
Hän kommentoi asiaa yli kuukauden päästä.
"Viimeaikaiset väkivaltaisuudet
"vaarantavat kansallisen yhtenäisyytemme ja auttavat vihollisiamme.
"Jokainen aito amerikkalainen pahoittelee tätä varmasti."
Kommentti vaikutti niin kiertelevältä, että istuin heti
kirjoittamaan vihaisen runon.
"Mitä sait, musta poika,
"kun sinut kaadettiin katuojaan, kun potkittiin hampaat suusta,
"kun kallosi halkaistiin mailoilla
"ja vatsasi ruhjottiin?
"Mitä sait, kun kutsuit huutaen johtajaa?
"Mitä johtaja sanoi, musta poika?
"Herra Roosevelt pahoittelee."
Sinniteltyäni taloudellisesti vuosikausia
Lloyd K. Garrison, jonka tapasin Howardissa,
soitti ja ällistytti minut kertomalla firmansa
Paul, Weiss, Rifkind, Wharton & Garrisonin tarvitsevan lisäapua
riita-asioiden osastollaan.
Murray ansaitsi siitä työstä enemmän
kuin koskaan aiemmin.
Se mahtava hyvä onni sai ahdistuneeksi.
Minä keski-ikäinen nainen
tulin erittäin kilpailuhenkiseen ammattiin.
Olin siellä yksi kolmesta naisesta ja ainoa mustaihoinen asianajaja.
Suurin jatkuva ongelmani noina vuosina
oli kestää yksinäisyys naisena sillä alalla.
Onneksi henkilöstöosaston johtaja Irene Barlow
oli kanssani samassa asemassa miesvaltaisessa paikassa.
Renee oli hiljaisen itsevarma.
Hänen viehättävät kasvonsa ja sinivihreät silmänsä
säteilivät suopeutta ja ystävällisyyttä.
Renee kutsui minut lounaalle kohteliaisuuden eleenä tulokkaalle.
Keskustelumme oli varovaista ja muodollista,
mutta kun tajusimme olevamme episkopaaleja,
siitä alkoi hengellinen yhteys.
Kävimme ruokatunneilla hartaustilaisuudessa
Pyhän Bartolomeuksen kirkossa Park Avenuella.
Renee otti Paulin siipiensä suojiin...
YSTÄVÄ
...ja auttoi sanomalla: "Älä pue sitä. Tee näin."
Heistä tuli läheisiä ystäviä.
Vaikka Renee ja minä olimme luonteeltamme erilaisia,
ystävyytemme tuotti meille iloa.
Hakeuduimme toistemme seuraan tukeaksemme toisiamme.
Iltapäivällä 4. toukokuuta
Mack Charles Parkerin ruumis löydettiin kellumasta
Pearl-joessa Poplarvillen lähellä.
Naamioituneet miehet olivat raahanneet Parkerin sellistään.
Hän oli joutumassa oikeuteen epäiltynä valkoisen naisen raiskauksesta.
MUSTAIHOINEN LYNKATTU MISSISSIPPISSÄ
RAISKAUKSESTA EPÄILTY VIETIIN SELLISTÄ FBI TULEE MUKAAN TUTKINTAAN
Miehen lynkkaus niin myöhään kuin vuonna 1959
tuntui symboloivan amerikkalaisen järjestelmän raakuutta.
Tämä tapahtui Little Rockin väkivaltaisuuksien jälkeen,
kun Central High School yhdistettiin.
Etelässä oli ollut koko ajan väkivaltaisuuksia.
Mack Parkerin kohtalo tuntui olevan kaiken huippu.
Tämä kirjoitettiin Mack C. Parkerin lynkkauksen takia.
Olen episkopaali ja käytän tätä rukousta tarkoituksella.
Valaise pimeyttämme, oi Herra.
Opeta meitä olemaan pelkäämättä kaukana haukkuvia koiria.
Askeleita ovella.
Kiväärin perää ikkunankarmissa.
Suojele meitä tämän yön vaaroilta.
Jokaisella on murtumispisteensä.
Saavutin murtumispisteeni Mack Parkerin jutun takia.
Olin saanut tarpeekseni.
Tahdoin päästä pois Yhdysvalloista.
Pauli luopui arvostetusta asemastaan Paul Weissin firmassa
ja siirtyi oikeustieteen professoriksi
uuteen oikeustieteelliseen tiedekuntaan Ghanassa, Afrikassa.
POIS KOLONIALISMI
Oikeustieteen opetus länsiafrikkalaisessa,
pari vuotta aiemmin itsenäistyneessä maassa
auttoi tyydyttämään uteliaisuuteni
omia afrikkalaisia juuriani kohtaan.
Olin Afrikassa 18 kuukautta.
Opiskelin sitä niin kuin aikoinaan lakia lopputyötäni varten.
Pauli oli itsenäisyysliikkeiden keskellä.
Se oli jännittävää mutta myös ongelmallista.
Minulle selvisi pian,
että Ghanan presidentti oli diktaattori,
joka tukahdutti sananvapauden.
Olin omistautunut ihmisoikeuksien puolustamiselle,
olinpa Pohjois-Carolinassa tai Accrassa, Ghanassa.
Hallitus oli huolissaan siitä, mitä Pauli opetti opiskelijoille
Yhdysvaltojen perustuslaista,
itsenäisyydestä ja demokratiasta.
Eräänä päivänä
kuusi univormupukuista rikospoliisia
odotti luentosalissa.
En tuntenut enää voivani jäädä siihen maahan.
Aikani Afrikassa sai minut vakuuttuneeksi siitä,
että olin Uuden maailman aikaansaannos.
Tunnen olevani yhtä amerikkalainen kuin muut.
Mustaihoiset amerikkalaiset ovat olleet mukana aivan alusta asti.
Veremme, hikemme, kyyneleemme
ja muistomme ovat rakentuneet tämän maan osaksi.
Olin vakuuttunut, että kohtalomme on yhteinen Yhdysvaltojen kanssa.
Sain Yalesta apurahan tohtorin tutkintoani varten.
Pauli Murray kiinnosti meitä kovasti.
Hän oli vanhempi nainen, joka olisi voinut olla äitimme.
VAADIMME SAMOJA OIKEUKSIA!
Useimmat mustaihoiset opiskelijat olivat mukana kansalaisoikeusliikkeessä.
En tainnut tietää Paulin tullessa Yalen oikeustieteelliseen,
että hän oli osallistunut protesteihin Washingtonissa.
Meidän mielestämme
aloitimme istumaprotestit 1960-luvulla.
Emme tienneet hyvin rohkeista afroamerikkalaisista,
joiden teot ovat usein kadonneet historiaan.
Pauli Murray oli niin edellä aikaansa,
että uusien asioiden paljastaminen oli jokapäiväistä työtä.
Tämä on suuri kansallinen huolenaihe.
Kun Murray oli Yalessa,
John F. Kennedy perusti naisten aseman komitean.
Komiteaa johti Eleanor Roosevelt.
Haluan, että naisten parhaita kykyjä hyödynnetään.
Eleanor varmisti, että Pauli nimitettiin tutkimusryhmään,
joka tutki naisten poliittisia ja kansalaisoikeuksia.
NÄYTÄ MIESTEN MAAILMA
VOIKO NAINEN AVATA SEN?
Pohjimmiltaan
sorto tarkoittaa sitä, että ei kunnioiteta jonkun ihmisyyttä.
Kaikki naiset ymmärtävät, millaista on,
kun oma arvokkuus ja arvo tuntuvat vähäisiltä
oman sukupuolen takia.
Mikä oli osuutesi kansallisen naisjärjestön synnyssä?
Olin yksi sen perustajista.
Pauli tapasi Betty Friedanin.
Betty, Pauli ja noin 30 muuta naista päättivät,
että täytyi perustaa uusi järjestö.
Lounaalla Betty otti paperiservietin
ja kirjoitti meidän perustavan NOW:n
tuodaksemme naiset amerikkalaisen elämän valtavirtaan.
28 naista allekirjoitti sen.
National Organization for Women
eli NOW syntyi niin.
Pauli yritti keksiä uuden strategian,
joka edistäisi naisten oikeuksia.
Ja hän keksi sen.
ME KANSALAISET
ARTIKLA XIV.
Mikään osavaltio ei saa vahvistaa lakeja,
jotka kieltävät henkilöltä yhtäläisen lain suojan.
14. lisäys oli toiminut ohjenuorana
taisteltaessa rotusyrjintää vastaan.
Pauli Murrayn kannan mukaan
14. lisäystä voitiin käyttää
myös naisten oikeuksien puolustamiseen.
Idea oli kumouksellinen.
Me kansalaisoikeusliikkeen aikalaiset
pidimme ideaa hieman kummallisena. Ymmärtäkää sen tausta.
Aivan ensimmäisenä
afroamerikkalaisten mielissä
oli syrjintä ihonvärin takia.
On pakko ihmetellä: "Eleanor, miksi et ollut feministi silloin?"
Mutta vain Pauli Murray oli silloin feministi.
naisten oikeudet ovat osa ihmisoikeuksia;
ilmapiiri mahdollistaa hyökkäykset sukupuolista syrjintää vastaan.
JANE CROW JA LAKI KIRJOITTAJAT PAULI MURRAY JA MARY EASTWOOD
KUUSI VUOTTA ENNEN RUTH BADER GINSBURGIN KORKEIMMAN OIKEUDEN TAPAUSTA
LIITTYEN SUKUPUOLTEN TASA-ARVOON
1960-luvun puolivälissä Pauli kuului ACLU:n hallitukseen.
American Civil Liberties Union nosti tänään kanteen
pakottaakseen St. Louisin
hyväksymään yhteisen vähävaraisten asuntoprojektin.
ROTUEROTTELU ON VÄÄRIN
ACLU hoiti jo kansalaisoikeustapauksia.
ROTUEROTTELU POIS KOULUISTA
Naisille se instituutio oli kuin kaikki muutkin
sen aikaisessa yhteiskunnassamme.
Sen hallituksessa ei ollut paljon naisia.
Pauli patisteli heitä muuttumaan.
Hän kirjoitti kirjeen, jossa hän totesi,
että Ruth Bader Ginsburg pitäisi ottaa hallitukseen.
Pauli oli sisukas nainen.
Paulilla oli ideoita,
joista jotkut eivät olleet aina samaa mieltä.
Pauli kehotti ACLU:ta
huomioimaan sukupuolen.
Ihmisillä, jotka kokevat
eniten syrjintää,
on paras näkemys ratkaisuihin. Pauli oli sellainen.
Eräässä ACLU:n tapauksessa Etelässä
mustaihoisia ei otettu valamiehistöön.
Murrayn kanta oli,
että kun väiteltiin siitä, että mustaihoisia miehiä ei saisi syrjiä,
myöskään naisia ei saisi syrjiä.
Tämä on vastoin heidän oikeuttaan yhtäläiseen suojaan
ja vastoin 14. lisäystä.
Alabaman piirikunnan oikeus päätti asian ACLU:n hyväksi.
"Säädös, joka kieltää naisilta oikeuden toimia valamiehinä,
"on vastoin 14. lisäystä."
Tuomioistuin jopa käytti meidän ilmaisujamme.
Monien tappioiden ja epäonnistumisten jälkeen
tämä voitto maistui makeimmalta.
Hän teki jotain merkittävää.
Niin merkittävää, että kun Ruth Bader Ginsburg
kutsuttiin käsittelemään korkeimman oikeuden tapausta
Reed vs. Reed,
hän käytti Paulin työtä ja antoi hänelle osan kunniasta.
Tuomari Ginsburg tukeutui Paulin kehittelemään analyysiin.
Emme keksineet mitään uutta.
Totesimme saman, minkä Pauli oli todennut vuosia aiemmin,
kun yhteiskunta ei ollut valmis kuuntelemaan sitä.
Sanon usein, että menetetyt taisteluni löydettiin uudelleen.
HALUAMME TASA-ARVOA
Kulje ensimmäisen naisen arvokkuudella
NAISTEN VAPAUTUS
NAISET OVAT IHMISIÄ EIKÄ VAIMOJA
Tähdet ovat opastajiasi, maa perintösi
ABORTTILAIT ON POISTETTAVA
Älä luovuta sielusi paloa kenellekään.
Nyt tapahtuu hyvin radikaali muutos.
Minulla ei ole ollut lisävelvollisuuksia
miehen, kodin tai lasten takia.
Yksityisyys on ollut minulle hyvin tärkeä asia.
On ymmärrettävä, että Pauli oli varovainen
ja yksityinen henkilö.
Tiesitkö silloin mitään Paulin yksityiselämästä?
En yhtään mitään.
Pauli ja Renee olivat läheisiä.
He eivät asuneet yhdessä,
mutta Renee Barlow oli Pauli Murrayn suurin rakkaus.
Kerran elämässä saattaa kohdata
harvinaisen sielun, joka on niin luova ja rakastava,
että oma elämä muuttuu täysin.
Pauli hyvä,
kuuntelen makuuhuoneessa Brahmsin neljättä sinfoniaa.
Alan ratkoa NYT:in ristikkoa.
Kunpa olisit täällä luonani.
Rakas Turvariepu...
HALUAN KOVASTI VIETTÄÄ ENEMMÄN AIKAA YHDESSÄ.
Hyvä Jaska Jokunen,
on paljon lisää sanottavaa, mutta sanon sitten kun tapaamme.
Hyvä Eppu,
odotan perjantai-iltaa innolla.
He tapasivat toisiaan hotelleissa
ja murehtivat tuhlaamiaan rahoja.
Mutta he olivat lähes kuin aviopari, joka tuki toinen toistaan.
Hyvä, että äitisi sai haukata raitista ilmaa.
Rakkaudella ja suukkojen kera, Pauli
Ole rohkea.
Pystyt siihen ja enempäänkin! Rakkain terveisin, 007
Renee oli vuosikausia Murrayn tuki ja turva,
jonka ansiosta Murray saavutti
enemmän kuin koskaan aiemmin.
SUORA LÄHETYS
Tämä on julkinen WGBH FM -radioasema Bostonissa.
Illan vieraamme on tri Pauli Murray,
asianajaja ja kansalaisoikeusliikkeen johtaja.
Nyt hänestä on tullut runoilija.
Haluan kääntää sanasi toisinpäin.
Olen runoilija, josta tuli asianajaja.
Nyt olisi hyvä hetki lukea Dark Testamentia.
"Olin mustaihoinen orja, joka seurasi Pohjantähteä.
"Olin siirtolainen, joka kyyhötti laivan ruumassa,
"nähden aina samaa unta.
"Unta vapaudesta."
MARTIN LUTHER KING AMMUTTU MOTELLISSA MEMPHISISSÄ
Martin Luther King edusti
ihmisten mahdollisuutta sovintoon.
Tri King on toiminut puskurina
mustaihoisten ja valkoisten yhteisöjen välillä.
Mikäli tämä maa haluaa selviytyä,
meidän on elettävä yhdessä sopusointuisesti.
Meidän on jatkettava vaatimuksiamme.
Mustaihoiset opiskelijat alkoivat vallata kampuksia ympäri maata
ja vaativat opinto-ohjelmia.
Brandeis kutsui Pauli Murrayn professoriksi
kuin ilmaistakseen: "Näettekö? Olemme suvaitsevia."
Kävelin kampuksella,
ja näin pienen ruskeaihoisen naisen.
ENTINEN BRANDEISIN OPISKELIJA
Kysyin joltakulta, kuka hän oli.
"Tuo on professori Murray."
Halusin päästä hänen luennolleen.
Tulimme Brandeisiin osana tukiohjelmaa.
Olimme myös erittäin köyhiä.
Perheidemme kodeissa ei ollut kirjoja seinillä.
Kehitin oikeustieteen kurssin perustutkintotasoa varten.
14. ja 15. lisäys ovat usein vastanneet mustaihoisten vaatimuksiin.
Tällä historiallisella kehityksellä on ollut yllättäviä seurauksia.
Hän oli dynaaminen.
Mutta sana Negro toistui usein.
Minusta Negrot...
Pienestä mustaihoisten joukosta kuului vaimeaa mutinaa.
Hän puhui sosiaalisesta muutoksesta
sekä laista ja sen historiasta.
"Käsittelemme ehdottomasti Negrojen osuutta."
Pauli meni Brandeisiin älyllisesti terävänä
mutta tapoihinsa juurtuneena.
ENTINEN TUOMARI
Hänestä meitä olisi aina kutsuttava Negroiksi.
Siis Negro isolla kirjaimella.
Etelässä käytettiin aina alentavasti pientä alkukirjainta.
Viehätyin heti isolla kirjaimella alkavasta versiosta,
joka tuntui antavan identiteetilleni arvokkuutta.
Käytän yhä mustaihoisista mieluiten sitä sanaa.
En halua käyttää pienellä kirjaimella alkavaa musta-sanaa.
Musta on kaunista
Vapauttakaa Huey!
Vapauttakaa soturimme
Vapauttakaa Huey!
Musta on kaunista
Vapauttakaa Huey!
Voi kuvitella, kuinka kansalaisoikeusliikkeen
ja Black Power -liikkeen aikana
pieni nainen opetti Brandeisissa
ja puhui Negroista.
Olin taistellut 40-luvulla asuntoloihin ja ravintoloihin pääsyn puolesta.
Uusi 60-luvun sukupolvi
halusi erilliset asuntolat.
Kuin he olisivat tuhonneet aiemman sukupolven työn.
Sitä oli vaikea hyväksyä.
Viime tammikuussa mustat opiskelijat valtasivat Brandeisin rakennuksen
ja vaativat mustien kulttuurin opetusohjelmaa.
Mustat opiskelijat valtasivat yhden rakennuksen.
Työhuoneeni oli siinä rakennuksessa.
TARVITAAN MUSTIA PROFESSOREITA
Pauli piti opiskelijoiden toimintaa sopimattomana
verrattaessa sitä todellisuuteen ja historiaan.
He pitivät häntä sopimattomana.
He etääntyivät hänestä.
Sanoiko Pauli siitä mitään?
Hän taisi olla loukkaantunut.
Sen huomasi.
Pauli ei ymmärtänyt sitä.
Hän oli nuorekkaan uhmakas,
mutta hän ei ymmärtänyt nuorison henkeä.
Hän oli vihainen 30 vuotta sitten, ja haasteet olivat yhä samat,
joten he olivat entistä vihaisempia.
KANNATAMME MALCOLM X:ÄÄ
Mustat opiskelijat, jotka ihailivat Mustia panttereita,
pitivät häntä nöyristelijänä,
koska hän ei pitänyt valtauksesta.
Hän ei pitänyt musta-sanasta.
Jos he eivät tienneet muuta, he eivät tajunneet pääasiaa.
Jokaiselle kampuksella olevalle mustalle nuorelle
ja naiselle
hän oli elävää historiaa.
Menimme jopa hänen talolleen, ja hän avasi oven.
Hänen kotinsa seinät olivat kirjojen peitossa
lattiasta kattoon asti.
Se oli minulle paratiisi.
Taisin kysyä ensimmäiseksi: "Oletko lukenut nämä kaikki?"
Hän sanoi: "Olen. En ole laittanut hyllyyn niitä, joita en ole vielä lukenut."
Luotimme häneen, sillä koimme opiskellessa tilanteita,
joissa meitä mollattiin, koska emme tienneet jotain.
Hän kunnioitti aina toista ihmisenä.
Tunsin olevani hieman erityinen.
Hänen huulestaan roikkui Camel-savuke.
-Muistatko sen? -Muistan.
Hän otti savukkeen...
Ikään kuin sanoen: "Sinulla on opittavaa, Negro."
Murray oli 60-vuotias ja huolissaan siitä,
etteivät hänen rahansa riittäisi vanhuudenpäivinä,
joten hän vaati vakinaista virkaa.
KIRJE VIRKALAUTAKUNNALLE
Haluan vakinaisen viran suomat oikeudet, edut ja statuksen.
VIRKALAUTAKUNNAN KIRJE
Neiti Murrayn julkaistujen kirjoitusten ei katsota olevan vaikuttavia,
nerokkaita ja käsitteellisesti vahvoja.
"Ei nerokkaita tai vaaditun tasoisia."
Pauli ei saanut virkaa.
Se oli täysin naurettavaa.
Taistelu alkoi.
PAULI MURRAYLTA
Lautakunta ei ehkä ole tietoinen siitä,
että jotkut muutkin seikat ilmaisevat kykyä luoda käsitteitä,
"norsunluutornin" ulkopuolella.
Pauli totesi: "Olen antanut panokseni oikeustieteessä.
"Monet nyt itsestäänselvinä pitämistänne ideoista
"olivat radikaaleja, kun ehdotin niitä."
Pauli loi paljon käsitteitä...
...liittyen juridisiin rakenteisiin, joilla haastetaan syrjintä.
Oikeuksia vaativia liikkeitä ei voi ymmärtää
ymmärtämättä Paulin roolia niissä.
Haluan eniten
tasa-arvoisuutta.
Lopulta yliopiston rehtori myönsi Paulille viran.
Yritän päättää kirjan vielä yhdellä luvulla.
Tämä luku on vaikein,
sillä se käsittelee yhtä parhaista ystävistäni.
Renee huolehti kodista.
Renee luetteloi kirjat.
Hän huolehti koirasta.
Hän huolehti Pauli Murrayn asioista.
Jos Pauli ei löytänyt jotain, hän kysyi:
"Renee, tiedätkö, missä tämä on?"
Useimmat eivät tienneet Paulin olevan homoseksuaali.
Salasimme sen.
Miten tiesitte sen? Puhuiko Pauli siitä?
Ei, tai siis en osaa kuvailla sitä,
mutta jos on jonkun seurassa
-tarpeeksi kauan... -Niin.
...sen alkaa tajuta.
Sen vain tietää.
Puhuiko Pauli Reneestä?
Hän puhui... Renee oli hänen ystävänsä.
-Hän puhui asiasta niin. -Sana oli aina "ystävä".
Renee sairastui.
Hänen rintasyöpänsä uusiutui.
Hoito ei tehonnut,
ja hän kuoli vuonna 1973.
Useimmat, jotka ovat menettäneet jonkun syövän takia...
Olemme käveleviä haavoittuneita.
Niille, jotka rakastivat Irene Barlow'ta:
Anteeksi, jos olin tyly
saatuamme suru-uutisen hänen kuolemastaan.
Menetitte ystävän.
Minä menetin äänettömän kumppanini.
Raivosin tuskissani
ja riitelin Jumalan kanssa.
Reneen kuolema muutti elämäni.
Tunsin kiireellistä tarvetta päättää tehtäväni maan päällä
jäljellä olevina elinpäivinäni.
Kun mietin elämääni,
kaikki ihmisoikeuksiin liittyvät ongelmat,
joissa olin ollut osallisena, tuntuivat moraalisilta ja hengellisiltä.
Lakiala, jolle olin omistanut elämäni,
ei voinut antaa vastauksia.
Kysyin itseltäni: "Mitä haluat tehdä loppuelämäsi?"
Minua ohjattiin pappeuden
tai kirkon palvelemisen suuntaan.
Yhtäkkiä hän kertoi ryhtyvänsä episkopaalipapiksi.
Olin ällistynyt.
Pauli oli syvästi uskovainen.
En ymmärtänyt sitä puolta hänestä, mutta hän oli sellainen.
Kukaan ei tajunnut, mitä hän teki.
Jätät siis työsi ja lähdet minne neljäksi vuodeksi?
Pappisseminaariinko? Oletko hullu?
Tänään vanhassa Chapel of the Crossissa,
jossa hänen isoäitinsä kastettiin orjana,
pyhää ehtoollista juhlistaa ensi kertaa
pastori tri Pauli Murray.
Kun Pauli valmistui teologisesta tiedekunnasta,
Paulin ja monien muiden naisten ponnistelujen takia
episkopaalinen kirkko päätti sallia naispappeuden.
Pauli Murray oli ensimmäinen mustaihoinen naispappi
episkopaalisessa kirkossa.
Pyhä evankeliumi Luukkaan mukaan.
Ylistetty olkoon Kristus.
Herran rauha olkoon kanssanne.
Niin myös sinun kanssasi.
-Sinä teit sen. -Kiitos, Pauli.
Jakaessani ehtoollisleipiä
yritin ilmaista
rakkautta jokaista yksilöä kohtaan.
Ihmisten keskuudessa syntyy sovinto,
kun he haluavat lähestyä toisiaan.
Ei ollut kyse minusta yksilönä.
Se oli historiallinen hetki,
jolloin toimin symbolina menneisyydelle,
kärsimykselle ja konflikteille.
Kurotin vertauskuvallisesti käteni
ja takanani olevien kädet, ja he vastasivat.
Hän ei osannut kuunnella, kun olin nuori.
Hän puhui.
Pappisseminaarissa hänestä tuli kuuntelija.
Hän oli taistellut kiivaasti
ja kamppaillut muuttaakseen maailmaa.
Nyt hän oli yhtä voimakkaasti myötätuntoinen
opastaessaan ihmisiä kirkossa.
Olen sitä mieltä,
että opettajat, asianajajat
ja papit käyttävät samoja välineitä.
Sanoja, kommunikointia ja kirjoittamista.
Hän oli kirjoittanut novelleja
ja suvun historiikin Proud Shoes.
Hän ja James Baldwin olivat ensimmäisiä afroamerikkalaisia kirjailijoita,
jotka hyväksyttiin arvostettuun MacDowell Colonyyn.
1980-luvun alussa
hän lopetteli "pelottavaa omaelämäkertaansa".
Hänellä epäiltiin olevan haimasyöpä.
Mitä pelkäät eniten? Kysyn vain yleisesti.
Mitäkö pelkään eniten?
Ehkä sitä, etten saa vietyä loppuun...
Sitä, minkä haluan saada loppuun.
Hänelle oli tärkeää kertoa tarinansa haluamallaan tavalla.
Tiesin hänen kirjoittavan muistelmia
ja että hänellä oli kiire.
"Tehdään tämä kirja valmiiksi."
Yritin kuvailla mustaihoisen elämää tavalla,
josta näkisi, että elimme kuin muut amerikkalaiset.
Kaikista vaikeuksista ja vastoinkäymisistä huolimatta
mukana on myös iloa ja huumoria.
Käsikirjoitus on melkein valmis.
Sivu 504.
Jos oli syvän epätoivon hetkiä,
oli myös jatkuva tietämys siitä, että ihmisarvon tavoittelu
jatkuu ajan ja historian läpi
ja se yhdistyy maailmankaikkeuden ylempään moraaliseen voimaan.
Pauli Murray kuoli 74-vuotiaana vuonna 1985.
Paulin omaelämäkerta Song in a Weary Throat
julkaistiin pian sen jälkeen.
Pauli jätti perinnön.
Miksi se unohdettaisiin?
Elämme kirjaimellisesti Pauli Murrayn rakentamassa maailmassa.
Vuonna 2016 Paulin lapsuudenkoti
nimettiin kansalliseksi muistomerkiksi.
Joidenkin tutkijoiden mukaan USA:n historiasta ei voi opettaa
opettamatta Pauli Murraysta.
Vuonna 2020 Paulin työhön tukeutunut
ACLU voitti korkeimmassa oikeudessa
lesbojen, homoseksuaalien ja transihmisten syrjinnän kieltävän jutun.
Kun esittelimme tapaustamme korkeimmalle oikeudelle
varmistaaksemme LHBTQ-ihmisten suojelun
sukupuolisyrjinnän kieltävien liittovaltion lakien nojalla,
oli mahdotonta käsitellä asiaa ilman Paulin panosta.
Pauli ei ehkä tajunnut,
että hänen työnsä tuottaisi lohtua niin monille ihmisille,
jotka eivät vastaa sukupuolinormeja, kuten trans- ja queerihmisille.
Ajan saatossa hänestä on muodostunut sellainen hahmo.
Vuonna 2017
Yalen yliopisto nimesi collegen Paulin kunniaksi.
Se oli Yalessa ensimmäinen mustan henkilön mukaan nimetty college.
Ja ensimmäinen, joka nimettiin LHBTQ+-henkilön mukaan.
Istumme nyt Pauli Murray Collegessa.
Pauli ei olisi osannut haaveilla tällaisesta.
Jos Pauli olisi voinut elää aidosti omana itsenään,
se olisi kehittänyt Paulin antamaa panosta
oikeustieteessä, uskonnossa, kirjallisuudessa tai runoudessa.
Millaista taikaa olisikaan syntynyt?
Jos tutkii menneisyyttä, on luovuttava ajatuksesta,
että kunnioitetut ja kuuluisat ihmiset
ansaitsevat olla kuuluisia ja kunnioitettuja.
PROFESSORI
Paulin aika ei ollut koittanut.
Se ei ehkä koita vielä täysin.
Meidän on pyrittävä luomaan maailma, jossa se koittaa.
"Anna toivon laulu ja maailma, jossa voin laulaa sitä.
"Anna ystävyyden laulu ja maa, jossa voin kokea sen.
"Anna toivon ja rakkauden laulu ja ruskeaihoisen tytön sydämen kuulla se.
"Pauli Murray."
Tekstitys: Meri Myrskysalmi
Luova tarkastaja Anne-Maria Rantanen